Leikskólar Fljótsdalshéraðs starfa samkvæmt lögum um leikskóla , reglugerðum sem varða starfsemi leikskóla , stefnu sveitarfélagsins , aðalnámskrá leikskóla og skólanámskrá hvers skóla . Foreldrum ber að tilkynna leikskólanum um breytingar á högum sínum , s.s.hjúskaparstöðu , heima - og vinnusíma . Leikskólagjöld eru innheimt með greiðsluseðli í heimabanka eða greiðslukorti . Greiða skal fyrirfram og er eindagi 16. hvers mánaðar , eftir eindaga leggjast á dráttarvextir . Ef um þriggja mánaða vanskil er að ræða er rekstraraðila heimilt að segja upp leikskólasamningi með mánaðar fyrirvara að undangenginni ítrekun . Leikskólarnir Hádegishöfði og , Tjarnarskógur loka í 4 vikur á sumrin og falla þá leikskólagjöld niður . Leikskóladeildin í Brúarási er lokuð á sumarleyfistíma grunnskólans og falla leikskólagjöld niður þann tíma . Þegar leikskóladeildin í Hallormsstaðaskóla er starfrækt lokar hún a.m.k. 4 vikur á sumrin . Heimilt er að veita lengra gjaldfrítt sumarleyfi fyrir eða í beinu framhaldi af sumarlokun leikskóla . Beiðni um slíkt þarf að berast leikskólastjóra fyrir þann tíma sem leikskólastjóri tilkynnir hverju sinni . Ef nemandi er fjarverandi 5 virka daga samfellt eða lengur , vegna veikinda eða fría , er hægt að sækja um niðurfellingu fæðiskostnaðar . Sótt er um niðurfellingu fæðisgjalda til leikskólastjóra með fyrirvara . Leikskólinn er lokaður á aðfangadag og gamlársdag . Skipulags - og námskeiðsdagar leikskólans eru 5 á ári og er leikskólinn lokaður þá daga og þeir auglýstir með að a.m.k. mánaðar fyrirvara . Mikilvægt er að nemandinn mæti vel og stundvíslega í leikskólann . Foreldrar skulu tilkynna ef nemandi er fjarverandi vegna veikinda eða fría . Foreldrum er skylt að virða þann tíma sem leikskólasamningur segir til um . Umsaminn skólatími tekur mið af komu - og brottfarartíma nemanda í og úr skóla þ.e. ef nemandi á skólatíma frá 9:00 til 14:00 er miðað við að hann mæti í skólann í fyrsta lagi klukkan 9:00 og hafi yfirgefið skólann í síðasta lagi klukkan 14:00 . Óski foreldrar eftir breytingu á skólatíma nemandans eða fæðiskaupum sækja þeir um það hjá leikskólastjóra á þar til gerðum eyðublöðum . Sækja skal um breytingar með fyrirvara . Gagnkvæmur uppsagnarfrestur er einn mánuður og miðast við 1. eða 15. hvers mánaðar . Uppsagnareyðublöð eru hjá leikskólastjóra . Foreldrum ber að tilkynna skólanum um hverjar þær aðstæður barnsins sem taka þarf sérstakt tillit til .